എ.കെ. സുകുമാരൻ

കേരളീയനായ ഒരു ഗായകനാണ് എ.കെ. സുകുമാരൻ. സിനിമ, നാടക, ലളിതഗാന മേഖലകളിൽ ശ്രദ്ധേയനാണ്. ലളിതഗാനത്തിനുള്ള കേരള സംഗീതനാടക അക്കാദമി പുരസ്കാരം ലഭിച്ചിട്ടുണ്ട്.

 ജീവിത രേഖ 
1938 ൽ കണ്ണൂരിലെ തളാപ്പിൽ ജനനം. 1954 ൽ കോഴിക്കോട് ആകാശവാണിയിൽ ആർട്ടിസ്റ്റായി. 1956 ൽ ആദ്യ എച്ച്.എം.വി കാസറ്റ് പുറത്തിറക്കി. എം.എസ്. ബാബുരാജാണ് അദ്ദേഹത്തെ സിനിമയിലേക്ക് കൊണ്ടുവന്നത്. 1980 മുതൽ പതിനാറ് വർഷത്തോളം സൗദി അറേബ്യയിൽ ആയിരുന്നു. 1990 ൽ ശബ്ദ നാളിക്ക് അസുഖം ബാധിച്ചതിനെത്തുടർന്ന് നഷ്ടപ്പെട്ട ശബ്ദം 1999 ൽ ഒരു ശസ്ത്രക്രിയയെത്തുടർന്നാണ് തിരികെ ലഭിക്കുന്നത്.

വാർദ്ധക്യസഹജമായ അസുഖങ്ങളെത്തുടർന്ന് കോഴിക്കോട് വടകര പതിയാരക്കരയിലെ രാഗസുധ എന്ന സ്വവസതിയിൽ വെച്ച് 2018 മെയ് 17ന് അന്തരിച്ചു.

 പുരസ്കാരങ്ങൾ 

 ലളിതഗാനത്തിനുള്ള കേരള സംഗീതനാടക അക്കാദമി പുരസ്കാരം 1999
 യു.എ.ഇ ഫുജ്‌റ ആർട്ട് ലവേഴ്‌സ് അസോസിയേഷൻ പുരസ്കാരം 2001
 പാലക്കാട് സ്വരലയ പുരസ്കാരം 2003
 വടകര മ്യുസീഷ്യൻ വെൽഫെയർ അസോസിയേഷൻ പുരസ്കാരം 2003
 അരനൂറ്റാണ്ടിന്റെ സംഗീത സംഭാവന പരിഗണിച്ച്  കോഴിക്കോട് ആകാശവാണി 2004 ൽ ഉപഹാരം നൽകി ആദരിച്ചു

 അവലംബം 

 പുറം കണ്ണികൾ 
എ.കെ. സുകുമാരൻ പാടിയ മലയാള സിനിമാ ഗാനങ്ങൾ

വർഗ്ഗം:1938-ൽ ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:2018-ൽ മരിച്ചവർ